Ongerymdhede by OVK ontbloot. | Die Vryburger
Ongerymdhede by OVK ontbloot.
March 13, 2014 - Nuus - 5 comments
Die openbare beskermer het in 'n verslag aan die parlement skok feite rakende die onafhanklike verkiesingskommissie (OVK) bekend gemaak.
Luidens die verslag van die openbare beskermer Thuli Madonsela, is daar ongerymdhede rakende die verhuring van die OVK se nuwe hoofkantoor in Verwoerdburg, Pretoria bespeur.
Madonsela beweer dat die romantiese verhouding tussen die OVK voorsitter adv. Pansy Tlakula, en Thaba Mufamadi (senior ANC LP) aanleiding kon gegee het tot Tlakula se besluit op die gebou as nuwe hoofkantoor.
Volgens die verslag het Mufamadi belange in die maatskappy wat die gebou besit, en hierdie beweerde verband sal dus op 'n hoogs onwelvoeglike verbintenis tussen die regerende party en die onafhanklike verkiesingskommissie, dui.
Terry Tselane, ondervoorsitter van die OVK, het vure probeer doodslaan en gesê dat daar geen rede is dat die OVK nou op die stadium aandag aan die kwessie behoort te spandeer nie, omdat al hulle aandag nou toegespits word om die algemene verkiesing later vanjaar 'n sukses te maak. Hy't verder gesê dat die OVK nou in besit van die verslag is, en geïmpliseer dat daar geen rede is waarom die OVK daarop hoef te fokus nie.
Die hoofkiesbeampte van die OVK, Mosotho Moepya, het gesê die kommissie is gereed om die verkiesing vanuit die gebou waarby die regerende party betrek is, te beheer.
Hoe dit die onafhanklikheid van die kommissie gaan beïnvloed, en hoeveel ander ongerymdhede daar dalk mag uitbroei, is natuurlik 'n ope vraag.
Volgens bronne is 25,3 miljoen mense vir die verkiesing geregistreer, wat neerkom op 'n benaderde 80,8% van alle moontlike stemgeregtigdes. Die OVK is blykbaar in samespreking met Eskom om elektrisiteitsvoorsiening na stemlokale te verseker, maar maak egter ook gereed om te kan ingryp met tydelike kragopwekking, sou diensverskaffing ten tyde van die verkiesing faal.
In verwante nuus het die Front Nasionaal party van Hannes Engelbrecht en Dan Roodt bekend gemaak dat hulle kandidaatlyste en meegaande deposito betaling die OVK kantore betyds bereik het, wat dit vir díe pro-Boere-Afrikanerparty moontlik sal maak, om aan die eenheidstaat–verkiesing deel te neem.
Die nuus dat Julius Malema se EFF party ook betyds sy party se kandidatelys en deposito kon betaal, mag egter as 'n skok vir baie volksgenote kom. Die party sal nou sy onheilige werksaamhede kan voortsit en heel waarskynlik ook binnekort met verteenwoordiging in die Suid Afrikaanse parlement kan spog.
Op buite-parlementêre vlak het die Boere-Afrikaner Volksraad bekend gemaak dat die volgende volksverkiesing voorwaardelik geproklameer is vir September/Oktober 2014. Die Raad se huidige termyn verstryk op 9 Oktober 2014, waarna 'n nuwe verkiesing gehou sal moet word om 'n nuwe Volksraad aan te wys, wat die mandaat van sy kiesers, om volksvryheid te bewerk, voort moet sit.
Alle registrasie beamptes van die Volksraadsverkiesingskommissie (VVK) word versoek om voort te gaan met registrasies van kiesers, en terselfdertyd word volksgenote ook versoek om die Raad en die kommissie afsonderlik behulpsaam te wees met donasies, om die beide instansies se werksaamhede te befonds.
Bankbesonderhede is beskikbaar op beide instansies se amptelike webtuistes.
5 thoughts on "Ongerymdhede by OVK ontbloot."
Ben March 13, 2014 at 1:35 pm
Hoe skakel die Volksraad by die Orania-beweging in en hoeveel mense verteenwoordig dit?
Arnold March 13, 2014 at 8:18 pm
Ek hou hiervan. Die Afrikaner Selfbeskikkings stem is nou ryp.
En hoe beter Front Nasionaal gaan presteer in hierdie verkiesing, hoe beter sal VVK ook doen. Ek gee my volle steun aan beide organisasies, en glo dat die meerderheid FN stemmers dit ook gaan doen.
Daar mag onder geen omstandigdhede vervreemding tussen hierdie twee groepe ontstaan nie.
Ons kan dit nie bekostig nie.
Boere Republikein March 13, 2014 at 8:59 pm
Goeienaand Boere, Hier is 'n groot probleem vir al die stemmers. 'n ongelooflike 25.3 milljoen kiesers geregistreer! 'n mens kan mos sien daars al klaar gekonkel met die boeke! Bly weg en stem nie! Boeregroete.
DuP du Plessis March 14, 2014 at 11:00 am
Verw: "'n ongelooflike 25.3 milljoen kiesers geregistreer! 'n mens kan mos sien daars al klaar gekonkel met die boeke! "
Goeiedag Boere Republikein,
As dit 80.8% van alle 'moontlike stemgeregtigdes' uitmaak, dan beteken dit hulle reken dat daar slegs 31.3 miljoen moontlike kiesers bokant die ouderdom van 18 jaar is.
Nou wonder ek of dit beteken dat die ander 30 miljoen binne die volgende 18 jaar ook sal kan stem, en of diegene wat weier om te registreer, dalk baie groter is as die Boerevolk se 1.5 miljoen?